Mustique

Mustique er ei øy i Grenadinene i De små Antiller i Karibia. Øya er en del av Saint Vincent og Grenadinene og drives som eksklusivt feriested. I 2012 hadde Mustique 1238 innbyggere.

Navn 
Navnet på øya skal være en forvrengning av fra fransk «mosquito» som skal vise til at øya, før den ble drenert, hadde våtmarker med mye mygg.

Befolkning 
Folketallet på Mustique var på 264 (1982), 732 (1991), 552 (2001) og 1238 (2012).

Geografi 
Øya ligger på Grenadabanken og er en del av Grenadinene i Windwardøyene i De små Antiller i Karibia. Den ligger mellom Bequia i nord og Canouan i sør. Petite Mustique ligger rett sør for øya. Mustique har et areal på 5,7 km².

Et 652,85 km² stort område vest og nord ved øya har status som Mustique Marine Reserve.

Historie 
Fra slutten av 1800-tallet og til 1920-årene ble det drevet hvalfangst i farvannet mellom Bequia i nordvest, Battowia og Baliceaux i nordøst og Mustique.

I 1958 ble øya kjøpt av briten Colin Tennant, som bygde ut øya til feriested for kongelige og kjendiser.  Øya eies av Mustique Company som driver den som eksklusivt feriested. 
 
Lovell Village er det største tettstedet av fastboende. Det er fergeforbindelse mellom hovedøya Saint Vincent og Mustique. Mustique lufthavn ligger nord på øya. Derfra er det flyforbindelse til Barbados og Saint Lucia.

Referanser

Litteratur 
 Adams, John Edward: «Historical Geography of Whaling in Bequia Island, West Indies», Caribbean Studies, bind 11, nr. 3, 1971, s. 55–74
 Fielding, Russell og Alison DeGraff Ollivierre: «Saint Vincent and the Grenadines», i Casey D. Allen (red.): Landscapes and Landforms of the Lesser Antilles, (World Geomorphological Landscapes), Cham:  Springer, 2017, s. 223–241

Eksterne lenker 
 

 
Øyer i Saint Vincent og Grenadinene
Grenadinene